জাকির হোসেন হাজারী, কুমিল্লা উত্তর প্রতিনিধি: কুমিল্লার দাউদকান্দিতে তিন মামলায় পরোয়ানাভূক্ত বাছেদ নামে এক আসামীকে গ্রেফতার করেছে পুলিশ। গোপন সংবাদের ভিত্তিতে মঙ্গলবার দুপুরে গৌরীপুর তদন্ত কেন্দ্রের উপ-পরিদর্শক শহিদুল ইসলাম নিজ বাড়ী হতে তাকে গ্রেফতার করেন। সে উপজেলার ইলিয়টগঞ্জ দক্ষিন ইউনিয়নের বাসরা গ্রামের আব্দুল মান্নান মিয়ার পুত্র। গৌরীপুর তদন্ত কেন্দ্রের ইনচার্য আ.স.ম আব্দুন নুর জানান, মাদক, ডাকাতির চেষ্টা ও মারামারির মামলায় তিনটি ওয়ারেন্ট রয়েছে ধৃত আসামীর নামে। সে দীর্ঘদিন পলাতক ছিলো। আজ গোপন সংবাদের ভিত্তিতে খবর পেয়ে আমার অফিসার ষহিদুল ইসলাম সঙ্গীয় ফোর্সসহ তাকে ধরতে সক্ষম হন।